次韵太學宋學正遐叔考試小疾見寄
作者：晁補之
朝代：宋

paragraphs: 蕭然如裴叔則，頰毛疏復長。
邈然如王夷甫，高致宜廟廊。
功名四皓雲泉外，詩賦三閭草木香。
君莫誇熙寧登科面玉雪，只今未老鬢髮蒼。
不應彈琴酒鑪坐，消渴還有禪病縛。
不忘相拋白社一歲長，浮我杜舉須十觴。
結交齊東李文叔，自倚筆力窺班揚。
談經如市費雌黄，冰炭何用置我腸。
勝遊獨不思迎祥，漾舟荷陼水中央。